كود- مكناس — عرفت داخلية مدرسة مولاي سماعيل بمكناس نشاط احتجاجي غير مسبوق ، حيث قضى تلميذاتها ليلتين في العراء خارج غرف الإيواء ، احتجاجا على إدارة المؤسسة لعدم توفيرها للأمن وحماية التلميدات ، حيث عرفت الداخلية اقتحام غرباء لغرف البنات والقيام بممارسات شاذة حسب ما يظهر في الصورة ، السيد كان كيسمني على البنات من بعيد شوية ملي مالقاش الأمن زاد فيه وولا كيدخل على البنات حتى للغرف ديالهم باش يستمني عليهم ، وهادشي لي وقع قبل يومين ملي فاقت واحد البنت ولقاتو واقف عند راسها محيد سروالو ، غوتات وهرب ، وهذا ما أدى بباقي الفتيات الى المبيت في العراء ليومين ، دون أن تستجيب الإدارة الى مطالبهم بخصوص توفير الأمن والكرياج ، وشروط انسانية للدراسة . الموشكيل الكبير هو أن البنات ملي تشكاو للمسؤولين فالإدارة ، قام أحد المدراء البيداغوجيين فالمؤسسة بسب البنات واهانتهم ، وعتابرهم السبب في ما يحصل من تسيب لأنهم هوما لي كيدخلو صحابهم ووصفهم برباعة ديال السلكوطات ، هاد العنف اللفظي والسلوكي ديال المدير اتجاه التلميذات بالإضافة الى التحرش اليومي قبالة المؤسسة وحتى داخلها حاليا ، خلى الأمور جد مؤساوية بالنسبة للطالبات لي عوالين يزيدو الليلة التالتة فالعراء 
تلميذات بمكناس باتوا فالزنقة حيث مؤسسة مولاي اسماعيل مكتحميهمش من المتحرشين ‎- صورة